Krepšinis 2004 m. vasaros olimpinėse žaidynėse
2004 m. krepšinio olimpinės varžybos vyko nuo rugpjūčio 15 d. iki rugpjūčio 28 d. Helliniko Olimpiniame komplekse (grupinis turnyras) bei Atėnų Olimpiniame sporto komplekse (atkrintamosios rungtynės). Lietuvos vyrų krepšinio rinktinė ketvirtą kartą iš eilės dalyvavo Olimpinių žaidynių krepšinio rungtyje ir pirmą kartą nelaimėjo medalių. Lietuvos rinktinei itin nesėkmingai susiklostė Olimpiados pusfinalio rungtynės su Italijos rinktine, kuriai buvo pralaimėta rezultatu 91:100, o rungtynes dėl bronzos medalių Lietuvos rinktinė pralaimėjo JAV rinktinei rezultatu 96:104.